***Kehityspoliittisen toimikunnan huomioita Suomen humanitaarisen avun linjauksen päivitykseen***

Kiitämme mahdollisuudesta kommentoida valmisteilla olevaa linjausta. Linjauksen kommentointi on tapahtunut sähköpostitse. Alla olevat päähuomiot eivät ole tämän kierroksen yhteydessä KPT:n yhdessä linjaamia, mutta ne perustuvat *KPT:n Suomen kehityspolitiikan tila 2019: Globaalia vastuuta yli hallituskausien ja hallintorajojen* raportin yhteisesti hyväksyttyyn humanitaarista apua koskevaan tekstiin.

Selvyyden vuoksi emme toista tässä kaikkia keskeisten jäsentahojen (ml. Suomen punainen risti) teille jo lähettämiä erilliskommentteja. Lisäksi lähetämme teille erillisissä viestissä vielä TEMin, SM:n ja Suomen yrittäjien viestit, jotka eivät todennäköisesti ole muuta kautta kommentoineet. Tässä tiiviinä yhteenvetona:

* Yleisesti ottaen linjausta pidetään hyvänä, ajankohtaisena ja poliittisesti merkittävänä. Se rakentuu vuoden 2012 perustalle, mutta linjaa myös uusia painotuksia. Linjaus vahvistaa Suomen humanitaarisen työn kansainvälisoikeudellista normatiiviseen perustaa ja Suomen sitoutumista yhteisiin monenkeskisiin periaatteisiin ja sopimuksiin sekä kansainvälisen humanitaarisen järjestelmän kehittämiseen.
* Erityisesti kansalaisjärjestötahot kiittävät linjausta suoran raha-avun, joustavuuden, paikallisten toimijoiden osallisuuden ja omistajuuden lisäämisestä sekä vammaispainotuksesta. Yhdenvertaisuuden ja syrjimättömyyden korostaminen on hyvin linjassa myös KPT 2019 suositusten kanssa. Myös muuttuvan toimintaympäristön analyysi, erityisesti ilmastonmuutoksen huomioiminen, riskien ennaltaehkäisy, on saanut kiitosta.
* Kohdat, joihin toivoisimme tarkennuksia liittyvät linjauksen strategiseen toimeenpanoon ja siihen, miten Suomi pyrkii kansainvälisesti edistämään linjauksen periaatteita.
* Erityisen tärkeää tämä on suhteessa jatkumoajatteluun eri politiikkalohkojen välillä (humanitaarinen apu-kehityspolitiikka-rauhantyö). Tätä toivoisimme avattavan ja konkretisoitavan yleistä mainintaa tarkemmin.
* Lisäksi tässä yhteydessä toivoisimme ainakin viittauksen tasolla selvempää jatkumoa humanitaarisessa avussa kehityspolitiikan sisällä Suomen pääpainopisteisiin (naiset ja tytöt ml. seksuaali- ja lisääntymisterveys ja oikeudet, naisiinkohdistuvan väkivallan torjuminen, työ, toimeentulo, innovaatiot, koulutus). (Ks. esim. väestöliitto, TEM, Suomen yrittäjät)
* Myös EU-tason yhteistyötä toivotaan nostettavan vahvemmin esille. (Ks. SM:n kommentit).